Urgutda “geroin” savdosiga chek qo`yildi

Samarqand viloyati IIB Terrorizm va ekstremizmga qarshi kurashish boshqarmasi Tog`li va chegaradosh hududlardagi tezkor bo`linmalari xodimlari tomonidan Urgut tumani «Torinjak» MFYda yashovchi, 1963 yilda tug`ilgan, G.M. ko`p miqdorda “Geroin” giyohvandlik moddasini sotish va yashash manzilida saqlab kelayotganligi to`g`risida tezkor ma`lumot olingan. Bu haqda Samarqand viloyati IIB Axborot xizmati xabar berdi.
Ushbu shaxsning jinoiy faoliyatini fosh etish maqsadida 2022 yil 18 yanvar kuni Urgut tumanining “Algar” MFY tezkor tadbir o`tkazildi.
Fuqaro G.M., J. ismli shaxsga ikki dona qog`oz bo`lagiga qadoqlangan geroin giyohvandlik moddasini sotgan vaqtida ushlanib, uning «Damas» rusumli avtomashinasi ko`zdan kechirilganda, avtomashina salon qismida 2 dona gugurt qutilariga solingan, 7 dona qog`oz bo`lagiga va 1 dona sellofan paket bo`lagiga qadoqlangan sof vazni 0.96 gramm miqdoridagi geroin giyohvand moddasi borligi aniqlangan.
Mazkur holat yuzasidan Urgut tumani IIB huzuridagi Tergov bo`linmasi tomonidan Jinoyat kodeksining 273-moddasi 5-qismi bilan jinoyat ishi qo`zg`atilib, tergov harakatlari olib borilmoqda.